Guwahati :  नोगोरारि सोदांनाय बिल ल'क सभायाव पास जानायनि उनाव दिनै राज्य सभायावबो बेले बेजे गोनां बिलखौ भारतीय जनता पार्ति सुंद'यै बि जे पि आ संसदाव दैखांगोन । बे समावनो बि जे पि दोलोनि सुलुंआव फोरमाय जादों दि जोंनि दोलो सांसदनि अन्जिमाया खम , बिल पास जानायनि सायाव दोलोनि सोलोखौ माबादि जाफुंसार जायो दोलोनि गाहाइ अमित चाह बिथांनि सायाव सोनारगोन । गुबुन फारसेथिं जाय दोलोनि दैदेनगिरि मोना बुंथिनाय खौरांनि बादिब्ला सानखान्थिखौ जायखिजाया लामाजोंनो पास खालामनायनि थाखाय आगान लानाय जागोन । दासिमाव राज्य सभायाव सा 245 सांसद ( Members ) दं । बेनि गेजेरावनो माखासे मासि लान्दां ( Few Seats Vacant ) जाना दं । मख'जाथावदि बिलखौ पास खालामनो थाखाय बि जे पि खौ 120 भटनि गोनांथि दं । दासिमाव बि जे पि दोलोनि गावनिनो सा 83 सांसद राज्य सभायाव दं आरो बेनि लोगो राजखान्थि जथाइ हान्जा नेसनेल डेम'क्रेटिक एलायेन्स ( National Democratic Alliance ) नि सा 94 सांसद दं । बि जे पि गावनि मोन 83 सांसद दं , एन डि ए गावनिनो जनता दल ( U ) नि सा 6 , सिरुमनि आकालि दल सा 3 , ल'क जनता सक्ति आरो रिपाब्लिक पार्टिनि सा 1 यै दं । गासैबो ज' जानानै सा 94 सांसद दं । मख'जाथावदि राज्य सभायाव नमिनेटेट सा 12 सांसद दं । बेनिनो बि जे पि दोलोआ सा जिसे नि मदद मोनगोन होन्ना फोथायनाय दं । बिसोरो जादों फारियै सुब्रमनियाम स्वामि , सपन दासगुप्ता , राकेश सिनहा बायदि बायदि । गासैखौबो ज हिसापाव एन डि ए नि गासै सा 105 सांसद जायो‌ । बिलखौ पास जानायनि थाखाय ए आइ डि एम के दोलो 11 सांसदा बिलखौ पास जानायाव मदद होनायनि सम्भावना दं । बि जे पि नि सा 116 नि अनगायैबो आरोबाव सा 4 सांसदनि गोनांथि दं । अदेबानि सा 120 सांसदनि गोनांथि दं बिलखौ पास खालामनो । मोनसे फोथायथाव सुलुंनिफ्राय मोनथिनाय खौरांनि बादिब्ला नबिन पाटनाइक दैदेननाय राजखान्थि हान्जा बिजु जनता दल नि थिरांथाया सिगांनि बादियैनो थाफागोन दि बिलखौ राज्य सभायाव पास खालामनायाव हेफाजाब होगोन । थिग बिदिनो उरिष्सानि गिबि मन्थ्रियाबो बिलखौ पास खालामनायनि फारसे सिगांलांनायखौ इसारा होदों । दोलोनि सा 7 सांसद सोद्रोमाया नोगोरारि सोदांनाय बिलनि सायाव मदद खालामगोन ।   
दिनै बि जे पि आ केबखौ राज्य सभायाव दैखांगोन , सा 11 नमिनेटेट सांसदनि मदद बिहरनो हागौ